| Medaljeoversikt |
| --- |
| Konkurrerte for Norges flagg Norge |
| Skiskyting |
|  Europeisk Ungdoms-OL |
| Gull | Vorarlberg 2015 | Stafett mix |
|  Junior-VM i skiskyting |
| Gull | Junior-VM i skiskyting 2016 | Ungdom, individuelt |
| Bronse | Junior-VM i skiskyting 2016 | Ungdom, lag |

**Karoline Erdal** (født 15. november 1997) er en norsk skiskytter og langrennsløper som representerer Førde IL. Hun ble ungdomsverdensmester individuelt i Junior-VM i skiskyting 2016, og vant K17 normaldistanse i Junior-NM i skiskyting 2014. 

Hun drev tidligere med skyting, og vant felthurtigskyting i Landsdelskretsstemnet 2013 i Førde.

Idrettskarrière
---------------

2013/14
I Landsskytterstevnet i august 2013 vant Erdal juniorklassen i NM i skogsløp, og i slutten av august kom hun på 3.-plass i motbakkeløpet Førde Opp som er et trappeløp opp Hafstadkleiva.

Hun kom på 3.-plass i Norgescupen i skiskyting 2013/14 sammenlagt, med 160 poeng. Hun deltok også i Alpencup i februar. I junior-NM i skiskyting 2014 i februar vant hun normaldistansen i K17-klassen, ca. et halvt minutt foran Mathea Tofte. På sprinten kom hun på 6.-plass. Sogn og Fjordane SSK lag 1 kom på 7.-plass i klassen K17-21 i stafetten, med Erdal på laget.

I mars deltok hun i Junior-NM på ski 2014, og kom der på 23.-plass på 7,5 km. I NM i skiskyting 2014 deltok hun på Sogn og Fjordanes 1.-lag som kom på 22.-plass i mix-stafetten.

I slutten av mai 2014 vant hun motbakkeløpet Førde opp. 

2014/15
Erdal kom på 2.-plass i juniorklassen i NM i skogsløp som ble arrangert i forbindelse med Landsskytterstevnet 2014. I september deltok hun i NM i rulleskiskyting 2014 på Steinkjer, og vant der både sprinten og den påfølgende jaktstarten. I Ribberennet 2014 kom hun på 2.-plass. 

Den 31. januar vant Norge gull i mix-stafett i Europeisk ungdoms-OL 2015 (European Youth Olympic Festival) i Vorarlberg i Østerrike, der Erdal gikk sammen med Mathea Tofte, Aleksander Fjeld Andersen og Sturla Holm Lægereid.

I junior-NM i skiskyting 2015 i Østre Toten kom hun på 5.-plass på fellesstarten, og hun fikk sølv på sprinten. Sogn og Fjordane kom her på 11.-plass på mix-stafetten. I junior-NM del 2 i Alta kom hun på 6.-plass på normaldistansen, og fikk bronse på sprinten i K18-klassen. På kvinnestafetten kom Sogn og Fjordane på 8.-plass. Hun deltok også i NM i skiskyting 2015 på Feed Skiarena, og gikk inn til 22.-plass på sprinten, og hun kom på 14.-plass på jaktstarten. På stafetten gikk hun sammen med Ingrid Gausemel og Mari Sollid Eide, og Sogn og Fjordane kom der på 14.-plass. Hun deltok også i junior-NM på ski 2015, der hun kom på 20.-plass 10 km fri og i april vant hun Rypeskarrennet. 

Hun endte på 4.-plass sammenlagt i K18-klassen i Norgescupen i skiskyting 2014/15, der Marthea Tofte vant.

Sommeren 2015 kom hun på 24.-plass i Vestlandsmesterskapet i skyting på bane, i klassen 2-5/V55, og hun kom på 7.-plass i K18/19-klassen i Lysebotn opp. Hun vant også seniorklassen (18-29 år) i Vidasete opp. 

2015/16
I forkant av 2015/16-sesongen ble hun tildelt DNB-stipendet 2015, og Furoreprisen 2015, som er på 50 000 kroner og deles ut av Sparebanken Sogn og Fjordane. Hun deltok i NM i rulleskiskyting 2015 i august, og kom der på 7.-plass på sprinten i K19-klassen, og 4.-plass på jaktstarten. Hun deltok også i Lyseboth Opp, der hun kom på 7.-plass i klassen damer 19-20 år. 

I sesongstarten på Sjusjøen kom Erdal på 2.-plass på sprinten i klasse 17-19 år, bak Marit Øygard. 
I junior-NM i skiskyting 2016 kom hun på 2.-plass på normaldistanse i klassen K19, bak Emilie Ågheim Kalkenberg. På sprinten kom hun på 5.-plass, og på stafetten kom Sogn og Fjordane på 18.-plass. Hun deltok også i NM i skiskyting 2016 på Dombås, og kom der på 19.-plass på sprinten og endte også på 19.-plass på jaktstarten. Hun gikk også inn til 8.-plass på fellesstarten, der hun fikk tre strafferunder.

I Junior-VM i skiskyting 2016 i Romania vant hun sprinten, foran lagvenninne Emilie Kalkenberg og ukrainske Anna Kryvonos. Hun kom på 6.-plass på normaldistansen, og Norge fikk i tillegg bronse på stafetten, der Erdal gikk sammen med Kristina Skjevdal og Emilie Kalkenberg. I Norgescupen i skiskyting 2015/16 deltok hun i K19-klassen, og endte på 5.-plass sammenlagt. Emilie Ågheim Kalkenberg vant denne klassen.

Hun vant normaldistanse (6 km) i NM i skogsløp 2016, som denne gangen ble arrangert i Målselv. I oktober vant hun også sprintdistansen. I september vant hun sprinten i klassen K20-21 i NM i rulleskiskyting 2016. På den påfølgende jaktstarten gikk hun inn til 3.-plass, bak Kirsten Daae Wiik og Emilie Kalkenberg. 

2016/17
Erdal deltar på utviklingslandslaget i 2016/2017. Den 13. november ble hun den beste norske utøvere på fellesstarten i sesongåpningen på Sjusjøen, der hun skjøt 20 treff og kom på 4.-plass.

Referanser
----------

1. ↑  Sunnfjord Ungdomsutval - *Årsmelding 2013* Arkivert 18. november 2016 hos Wayback Machine. besøkt 28. november 2016.
2. ↑  NRK.no - *To norgesmeistrar i same familie*, besøkt 18. november 2016.
3. ↑  Kondis.no - *Buer og Ludvigsen vann Førde Opp*, besøkt 18. november 2016.
4. ↑  Norges skiskytterforbund - *Statkraft Junior Cup - sammenlagtliste* Arkivert 19. november 2016 hos Wayback Machine. (PDF), besøkt 18. november 2016.
5. ↑  Norges skiskkytterforbund - *NM jr /DNB Cup 5, normal* Arkivert 28. februar 2018 hos Wayback Machine. besøkt 18. november 2016.
6. ↑  Norges skiskytterforbund - *NM jr / DNB Cup 5, sprint* Arkivert 28. februar 2018 hos Wayback Machine. besøkt 18. november 2016.
7. ↑  Norges skiskytterforbund - *NM Jr. stafett* Arkivert 28. februar 2018 hos Wayback Machine. besøkt 18. november 2016.
8. ↑  Norges skiforbund - *Bronse til Tefre* Arkivert 19. november 2016 hos Wayback Machine. besøkt 18. november 2016.
9. ↑  Norges skiskytterforbund - *NM Mix stafett 09.03.2014 Hummelfjell TOS Arena* Arkivert 28. februar 2018 hos Wayback Machine. besøkt 18. november 2016.
10. ↑  NRK - *Karoline (16) tok dobbelt NM-gull i rulleskiskyting*, besøkt 18. november 2016.
11. ↑  EYOF 2015 - *Final report* Arkivert 30. mars 2016 hos Wayback Machine. besøkt 18. november 2016.
12. ↑  Norges skiskytterforbund - *DNB Cup 5/Statkraft jr. Cup 4* Arkivert 18. november 2016 hos Wayback Machine. besøkt 18. november 2016.
13. ↑  Norges skiskytterforbund - *NM Junior og DNB Cup 6, sprint* Arkivert 19. november 2016 hos Wayback Machine. besøkt 18. november 2016.
14. ↑  Norges skiskytterforbund - *NM stafett Feed Skiarena 29.03.2015* Arkivert 24. september 2015 hos Wayback Machine. besøkt 18. november 2016.
15. ↑  Norges skiskytterforbund - *Statkraft Jr. Cup - Sammenlagtliste*, besøkt 18. november 2016.
16. ↑  Norges skiskytterforbund - *Kvinner 17/19 år 6 km sprint*, besøkt 22. november 2016.
17. ↑  Firda - *Han blei norsk meister*, besøkt 22. november 2016.
18. ↑  EQ Timing - *Statkraft Junior Cup K19*, besøkt 18. november 2016.
19. ↑  NRK.no - *Storeslem av Erdal i NM*, besøkt 22. november 2016.
20. ↑  Østlendingen - *Hun satte alle på plass*, besøkt 22. november 2016.

Kilder
------

* Profil hos IBU

Eksterne lenker
---------------

* (en) Karoline Erdal – FIS (langrenn) Rediger på Wikidata

* (en) Karoline Erdal – IBU Rediger på Wikidata

* (en) Karoline Erdal – biathlon.com.ua Rediger på Wikidata